Neidolle (1873)
Neito nuori, kaunokainen,
 Lemmen impi ihanainen,
 Kaunokainen,
 Kasvavainen
 Tule luoksen’ olemaan.

 Sini-silmä, kulta suu,
 Olet niinkuin palmu-puu.
 Hymyilethän,
 Naurelethan,
 Tule luoksen’ olemaan.

 Poskes’ ruusun-punaiset,
 Silmäs’ kainon-herttaset,
 Suloisat huules’,
 Makeat muiskus’
 Ovat mulle mieluiset.

 Sua kaipaa mieleni,
 Sua halaa sydämeni,
 Tule mulle
 Elän sulle
 Elän sulle ainiaan.

–nen.

Lähde: Tapio 18.1.1873.

Anonyymi
Runot
Tapio
1873